Stan (τραγουδιστής)

2009 - 2010

Η είσοδός του στη μουσική βιομηχανία έγινε τον Δεκέμβριο του 2009 συνυπογράφοντας τα τραγούδια των Vegas "Γιατί" και "Φιλί" . Λίγους μήνες μετά, την άνοιξη του 2010, συμμετείχε στο single του Bo "Θα 'θελα", ενώ την ίδια περίοδο έγραψε τους στίχους στο #1 hit εκείνης της περιόδου, το "Last Summer" του Νίκου Γκάνου (Nicko). Τον Οκτώβριο του 2010 έδωσε τη φωνή του στο "Call Me" των Claydee Lupa & Dimension-X χωρίς να ανακοινώνεται ποιος είναι ο τραγουδιστής του single, ενώ έγραψε και το επόμενο single του Bo και της Χριστίνας Σάλτη "Κάνε με να τρελαθώ". Ακολούθησαν τα "Το άλλο μου μισό" στον πλατινένιο δίσκο του Σάκη Ρουβά "Παράφορα", και το "6 Εκατομμύρια" σε μουσική του Dj Rico και ερμηνεία της Κατερίνας Στικούδη.

2011

Τον Απρίλιο του 2011 σε συνεργασία με τον Νίκο Βουρλιώτη (NiVo) ξεκινάει και επίσημα την καριέρα του ως τραγουδιστής με το «Αν μου Φτάναν τα Λεφτά» που κυκλοφόρησε από τη Minos EMI, σημειώνοντας μεγάλη ραδιοφωνική και διαδικτυακή επιτυχία. Ο STAN εμφανίστηκε για πρώτη φορά στα MAD Video Music Awards του 2011, παρουσιάζοντας μαζί με άλλους καλλιτέχνες ένα remix του «Αν μου ‘φτάναν τα λεφτά», το «The End» του Reckless, το «Grenade» του Bruno Mars και το «Call me». Το επόμενο του single με τίτλο «Ταξίδεψέ με» γυρίστηκε στη γενέτειρά του την Πάρο, και κυκλοφόρησε το καλοκαίρι του 2011. Τον Οκτώβρη του 2011 συνεργάστηκε με τους Νέβμα στο τραγούδι «Στο Μυαλό μου», ενώ τον Δεκέμβρη του ίδιου χρόνου ετοίμασε αποκλειστικά για τους θαυμαστές του του ένα χριστουγεννιάτικο τραγούδι με τίτλο «Φέτος τα Χριστούγεννα» .

2012 - Περιοδεία & Ο πρώτος δίσκος "STAN"

Τον Μάρτιο του 2012 συνεχίζει να δουλεύει πάνω στον πρώτο του ολοκληρωμένο δίσκο και κυκλοφορεί το νέο του single «Ένα Βράδυ» ενώ συμμετέχει ως παραγωγός στην καινούργια επιτυχία του Σάκη Ρουβά «Τώρα». Λίγες μέρες μετά, τον Απρίλιο του 2012, ο STAN αναχωρεί για τις ΗΠΑ όπου ξεκινάει την πρώτη του περιοδεία στις ΗΠΑ με ζωντανές εμφανίσεις στην Νέα Υόρκη, το Σικάγο και τη Βοστώνη. Ο Ιούνιος του 2012 τον βρίσκει στην Ελλάδα με 6 υποψηφιότητες για τα MAD Video Music Awards, ενώ στο ίδιο event πραγματοποιεί μια εμφάνιση με τους Playmen διασκευάζοντας την επιτυχία των Εκείνος & Εκείνος "Τα λόγια κομμάτια". Παράλληλα συνεχίζει την καλοκαιρινή του περιοδεία σε Ελλάδα και Ευρώπη και ετοιμάζει τον πρώτο του προσωπικό δίσκο. Το single «Καλοκαιρινή Δροσιά» κυκλοφορεί στις 20 Ιουνίου, ενώ στις 28 Ιουνίου είναι και η επίσημη κυκλοφορία του πρώτου του ολοκληρωμένου άλμπουμ με τίτλο «STAN». Λίγες εβδομάδες μετά κυκλοφορεί το καινούργιο του single «Ό,τι πιο όμορφο έχω δει», σε μια νέα ραδιοφωνική διασκευή, μέσα από τον ομώνυμο δίσκο του. Ο δίσκος γίνεται χρυσός ξεπερνώντας σε πωλήσεις τα 8.000 αντίτυπα.

2013 - Δεύτερος δίσκος "Να με ερωτευτείς"

Το επόμενο single του STAN «Σε Θέλω Εδώ» κυκλοφορεί τον Μάρτιο του 2013 και γίνεται το πρώτο τραγούδι του που φτάνει στο #1 του Official Airplay Chart by Mediainspector ενώ στο year end chart για το 2013 καταλαμβάνει τη 2η θέση σε αριθμό μεταδόσεων για το 2013. Tον Ιούνιο του 2013, επανακυκλοφορεί σε ρεμίξ το ίδιο τραγούδι μαζί με τους Knock Out. Τον ίδιο μήνα, συμμετέχει στα μουσικά βραβεία MAD, όπου βραβεύεται για το τραγούδι του με τίτλο "Καλοκαιρινή δροσιά" στην κατηγορία καλύτερου Video Clip Urban. Στα ίδια βραβεία, εμφανίζεται σε ντουέτο με τον Arash διασκευάζοντας το "She Makes Me Go", ενώ παράλληλα εμφανίζεται ως guest στην εμφάνιση του Παντελή Παντελίδη με το "Δεν ταιριάζετε σου λέω", παρέα με την Ελένη Φουρέιρα. Τον Νοέμβριο του 2013 κυκλοφορεί το νέο του single με τίτλο «Παιχνίδια Ερωτικά». Τον Δεκέμβριο του 2013 κυκλοφορεί το δεύτερο προσωπικό του album με τίτλο «Να με ερωτευτείς» ενώ λίγους μήνες μετά κυκλοφορεί και το βίντεο κλιπ του ομώνυμου single.

2014 & 2015 - Νέα τραγούδια + Best of album

Τον Σεπτέμβριο του 2014 κυκλοφορεί το “Όταν αγαπάς” το οποίο κατάφερε να γίνει trend στην Ελλάδα μέσα σε λίγες ώρες, ενώ βρέθηκε μέσα σε λίγες εβδομάδες στην κορυφή του airplay chart. Τον Δεκέμβριο του 2014 κυκλοφορεί τη συλλογή "Stan Best of +2"  με τις μεγαλύτερες επιτυχίες του, ενώ τη σεζόν 2014-2015 εμφανίζεται στο πλευρό του Πάνου Κιάμου στο Club 22.

2015

Aμέσως μετά το #1 “Όταν Αγαπάς”, ο STAN κυκλοφόρησε το "Με στεναχωρεί" που βρέθηκε επίσης στο #1 του Official Airplay Chartτο ραδιοφωνικό single και βίντεο κλιπ του “Με Στεναχωρεί”, μια δημιουργία του ίδιου με τους ICON Music, και ταυτόχρονα το επίσημο βίντεο κλιπ του σε σκηνοθεσία του Γιάννη Παπαδάκου. Οι στίχοι ανήκουν στον ίδιο ενώ η μουσική στους Snapyourfingaz, Revoκαι Joe Minor και το digital single κυκλοφόρησε από τη Minos EMI. Επίσης τον Ιούνιο έβγαλε κι άλλο single, το οποίο ονομάζεται "Δεν σου ανήκω". Αμέσως μετά, στις αρχές Δεκεμβρίου κυκλοφόρησε  και το νέο του τραγούδι, με τίτλο "Παράξενο παιδί".

2016

Το 2016 υπογράφει συμβόλαιο με την Panik Records και ταυτόχρονα ιδρύει τη δική του δισκογραφική εταιρεία ICON MUSIC Records μέσα από την οποία, με την βοήθεια της ομάδας του, αναδεικνύει νέους ταλαντούχους καλλιτέχνες.
Τον Μάιο του 2016 κυκλοφορεί το πρώτο του single υπό τη δισκογραφική στέγη της Panik Records & ICON MUSIC Records που τιτλοφορείται “Και ζηλεύω που σ’έχει”, και φτάνει στο #1 του Official Ifpi Airplay Chart. Το Δεκέμβρη του 2016 κυκλοφορεί το τρίτο κατά σειρά άλμπουμ με τίτλο "11:11", το οποίο σε λίγες μόνο εβδομάδες κατάφερε να γίνει πλατινένιο.

Δισκογραφία

Η ενασχόλησή του επίσημα πια με το τραγούδι ξεκινά το 2009 ως δημιουργός και το 2011 ως τραγουδιστής. Ο STAN έχει στο ενεργητικό του δύο πλατινένιους δίσκους “11:11” (2016) και “Να μ’ερωτευτείς” (2013) κι έναν χρυσό, τον ομώνυμο δίσκο του “STAN” (2012). Το 2014 κυκλοφορεί ένα “Best of +2” άλμπουμ με τις μεγαλύτερες του επιτυχίες του.
Από τα τραγούδια που γράφει και τραγουδά ο ίδιος, ξεχωρίζουν και γίνονται hit singles τα: “Και ζηλεύω που σ’έχει”, “Όταν αγαπάς”, “Με στεναχωρεί”, “Παράξενο παιδί”, “Δε σου ανήκω”, “Χτύπα”, “Τετράγωνα”, “Τώρα λείπω”, “Τι δεν καταλαβαίνεις”.